Tutti (ainejärjestö)

Tutti ry on Vaasan yliopiston teknillisten tieteiden opiskelijoiden ainejärjestö. Tutti ry perustettiin vuonna 1990. Nimi Tutti tulee alkuperäisistä pääaineista, tuotantotalous ja tietotekniikka. Ainejärjestön pääaineisiin nykyään kuuluvat automaatio- ja tietotekniikka (DI), data-arkkitehtuuri (DI), sähkö- ja energiatekniikka (DI), tuotantotalous (DI), sekä tuotantotalous ja tietojärjestelmätiede (KTM).
Historia.
Perustaminen.
Vuonna 1988 Vaasan korkeakoulu aloitti tekniikan opettamisen teollisuusekonomikoulutuksen alaisena. Koulutukseen kuului tietotekniikan ja tuotantotalouden ohjelmat. Vuonna 1990 DI-koulutus aloitettiin yhteistyössä Vaasan teknillisen korkeakoulun kanssa. Tuolloin DI-opiskelijat siirtyivät kolmen vuoden jälkeen Otaniemeen jatkamaan tutkintonsa valmiiski. 12. marraskuuta 1990 34:n opiskelijan ryhmä kokoontui Raastuvankatu 33:n yläkertaan, sen aikaiseen tietotekniikan ja tuotantotalouden yksikön tiloihin ja perustivat TUTTI nimisen järjestön. Nimi Tutti oli lyhenne Tuotantotalouden ja tietotekniikan opiskelijajärjestö nimestä. Opiskelualojen yhdistelmä näkyi myös järjestön logossa joka muodostuu Merkuriuksen sauvasta, jonka vasen puoli on korvattu 16-hampaisella tekniikan rattaalla.&lt;ref name="Heinonen/4-5"&gt;Heinonen 2021, s. 4–5.&lt;/ref&gt;
Haalareiden hankinta ja ensimmäiset teekkarilakit.
Tuttin opiskelijat käyttivät muiden Vaasan yliopiston ainejärjestöjen tavoin VYY:n omia haalareita. Vuonna 2003 asiaan tuli muutos, kun Tutti hankki jäsenistölleen omat haalarit. Haalarien väri pidettiin punaisena muiden ainejärjestöjen kanssa tehdyn päätöksen mukaisesti. Ajankohtaa pidettiin sopivana sillä seuraavan vuoden kevällä Tutti pitäisi ensimmäisen teekkarikasteen. Haalareihin hankittiin yrityssuhdevastaavan johdolla sponsoreita, ja näin haalarit saatiin jaettua jäsenistölle jäsenmaksun hinnalla. Uusia haalareita tilattiin ensimmäisenä vuonna 120 kappaletta.
Vuonna 2004 Vaasan yliopisto sai oikeuden DI-tutkintojen myöntämiseen. Samana vuonna Tutti ry sai oikeuden kastaa teekkareita ja ensimmäinen teekkarikaste pidettiin Vaasan kaupungintalo edessä sijaitsevassa Luotsipatsaan suihkulähteessä. Ensimmäisessä teekkarikasteessa kastettiin noin 50 opiskelijaa joihin kuului fuksien lisäksi useamman vuoden opiskelijoita, joita ei ollut mahdollista aiemmin kastaa. Ensimmäisenä vuonna kastetuttujen teekkareiden teekkarilakeissa oli lyyrana VYY:n lyyra, joka sisälsi kauppatieteiliöiden sauvan. Tämä aiheutti eripuraa muiden teekkarikaupunkien kanssa. Ratkaisuna Tutti piti lyyran suunnittelukilpailun, jonka voitti Minna Ristiluoma. Hänen luonnostaan on käytetty vuodesta 2005 lähtien Tutin virallisena lyyrana.&lt;ref name="Heinonen/11-14"&gt;Heinonen 2021, s. 11–14.&lt;/ref&gt;
Vuonna 2005 Warrantti hankki Tutin tavoin omat haalarit mainoksien kanssa. Tutti kuuli asiasta ja päättivät jäynätä Warranttia ostamalla oman mainoksen haalareista. Tutin yrityssuhdevastaava Antti Backman osti oman yrityksensä Delektren nimissä mainoksen haalareista, muttei toimittanut mainosta Warrantille. Lopulta Backmania käskettiin lähettämään mainos suoraa painoon. Mainos asetettiin haalareiden reiteen, jossa se oli näkyvällä paikalla, vaikka haalarit olisi sidottuna. Warrantti näki mainokset saatuaan haalarit tuotannosta. Tutin logo peitettiin valkoisella kankaalla ja haalarit lähetettiin uudelleen painoon ilman Tutin logoa. Tutin logo lisättiin myös VYY:n haalareihin ilmaiseksi muiden sponsoreiden puutteessa. Tutti maksoi mainoksesta Warrantin haalareihin 300 €, mutta Warrantti palautti nämä rahat Tutille heidän poistettua mainoksen.&lt;ref name="Heinonen/144-145"&gt;Heinonen 2021, s. 144–145.&lt;/ref&gt;
Perinteiset tapahtumat ja sensuuri.
Tutille muodostui perinteikäittä tapahtumia vuosien varrella. Tutti piti Kansalliset lumenveistot ja Jälkijoulut ensimmäistä kertaa jo vuonna 1990. Kansallisissa lumenveistoissa kilpailijat rakentavat nimen mukaisesti lumenveistoksia. Voittaja kuitenkaan ei ole hienoin veistos vaan voittoon pääsee parhaalla tarinalla ja joskus lahjonnalla.
Toiseksi perinteiseksi tapahtumaksi Tutille oli muodostunut 29. huhtikuuta pidettävät Eroottiset iltamat. Eroottiset iltamat pidettiin ensimmäistä kertaa vuonna 1990. Tässä tapahtumassa usein opiskelijabileiden ohella oli striptease-artisteja, ja tapahtuman mainonta pyöri vähäpukeisten mangahahmojen ympärillä ja perustui vahvasti hentaihin. Helmikuussa 2004 Vaasan yliopiston viestintävastaava Virpi Viertola näki tuon vuoden mainoksen, jossa kaksi mangatyylistä tyttöä poseerasivat, toinen ilman yläosaa. Viertola piti mainosta sopimattomana ja keskusteli rehtori Jakobssonnin kanssa asiasta. Päätöksenä oli mainoksen asettaminen kieltoon. Tutin hallitus ihmetteli asiaa, viitaten kuinka aiempia mainoksia ei oltu sensuroitu, mutta kuitenkin myöntyivät päätökseen. Projektivastaava Antti Jokelainen teki tapahtumalle uuden mainoksen, jossa pilkattiin päätöstä näyttämällä muumeja ilman vaatteita. Mainoksessa oli myös kommentti: ”Pervot! Laittakaa edes vaatteet päälle !!”.
Peräkärrysauna-projekti 2010–2011.
Tuttilla oli 90-luvulla omistuksessa pakettiautoon rakennettu sauna. Nimellä Tutti-sauna kulkenut pakettiauto kuitenkin upposi vappuna 1995 Hietasaaren rantaveteen. Tutti-sauna nostettiin myöhemmin torninosturilla pois merestä, mutta oli liian huonossa kunnossa korjauksia varten.&lt;ref name="Heinonen/6-7"&gt;Heinonen 2021, s. 6–7.&lt;/ref&gt;&lt;ref name="Heinonen/146-147"&gt;Heinonen 2021, s. 146–147.&lt;/ref&gt; 
Saunaa alettiin suunnittelemaan vuonna 2006. Sauna piti olla alkuperäisten suunnitelmien mukaan sisältää valaistuksen, ikkunat, kattoikkunan, ”lokinsiipi”-terassit, suihkun ja pukukoppiteltan. Kattoikkunasta luovuttiin myöhemmässä vaiheessa korjaushuolien vuoksi. Myös terassista ja pukukopista luovuttiin kärryn painon noustessa. Suunnittelussa kesti noin kolme vuotta.
Vuonna 2010 suunnitelmat olivat valmiina ja rahankeruu aloitettiin. Suunnitteluvaiheessa tehdyistä 3D-kuvista saatiin tehtyä PDF mainokset mahdollisia sponsoreita varten. Tämä PDF mainos koottiin lehdeksi jota pystyi jakamaan mahdollisille sponsoreille. Kevääseen 2011 mennessä sponsoreita oltiin saatu yhteensä 20 kappaletta.
Saunan rakentaminen aloitettiin kesällä 2011. Saunan pohjaksi valiutui Tekno autotraileri, josta oltiin riisuttu kaikki paitsi runko. Saunan rakentaminen sujui ilman isoja ongelmia ja sauna oli valmis puolen vuoden päästä joulukuussa 2011. Julkiset ensilöylyt saunassa otettiin vasta seuraavan vuoden puolella Kansallisissa lumenveistoissa.
Ainejärjestöhuone Tuttis.
Tuttis on Tutti ry:n kiltahuone. Ensimmäinen Tuttis oli vain muutaman neliömetrin kokoinen varastotila, kunnes vuonna 1995 se siirtyi yliopiston omistuksessa olevaan luokkahuoneeseen Tervahoviin, Tuttilaisten ”vallattua” huoneen. 2000-luvun alkupuolella tuttilaiset siirrettiin kuitenkin pois Tervahovista ja heille annettiin tila Fabriikista. Vuonna 2010 Tuttis siirrettiin Fabriikista pois pienempään tilaan niinsanotulle ainejärjestökäytävälle Technobothnian kellariin&lt;ref name="Heinonen/38-44"&gt;Heinonen 2021, s. 38–44.&lt;/ref&gt;. Tuttis pysyi siellä koko 2010-luvun ja siirtyi vuonna 2024 Tervahovin remontin jälkeen Ankkuriin.
Tapahtumat.
Tutti ry järjestää vuosittain kansallisesti tunnettuja tapahtumia, kuten Kansalliset lumenveistot, sekä vappuna pidettävät Eroottiset iltamat ja paikallisen teekkarikasteen. Kansallisissa lumenveistoissa opiskelijat ympäri Suomea saapuvat Vaasan torille rakentamaan luovia lumenveistoksia.
Sidosryhmät.
Opintosuuntakerhot.
Tutti ry:n alla toimii neljä opintosuuntakerhoa, joiden tavoitteena on yhdistää opintosuuntien opiskelijoita kohdennettujen tapahtumien avulla. Opintosuuntakerhojen avulla myös luodaan opintosuuntien välistä kilpailuhenkeä, esimerkiksi tursajaiset nimisen kilpailutapahtuman avulla, jossa opintosuuntakerhot kilpailevat toisiaan vastaan eri urheilulajeissa.
Toimikunnat.
Rubbarit.
Rubbarit on Vaasan yliopiston teknillisten tieteiden opiskelijoista koostuva kulttuuriseura. Rubbarit voi tunnistaa heidän "jaloviinanruskeista" haalareista. Rubbarit vastaavat "Suomen paskimmasta Wappulehdestä", Wappulehti Wapinasta, jota on julkaistu 2004 vuodesta lähtien, sekä 2014 vuonna perustetusta Radio Wapinasta. Rubbarit järjestävät myös vuosittaisia tapahtumia, kuten pikkujoulubussiristeily (PJBR) ja Epäeroottinen aamubrunssi. Rubbareiden symboliikaan Rubbarien tähden lisäksi kuuluu kantaisän Hjalmar Rubbaretin naama.
Supiseurat.
Supiseurat on Vaasan yliopiston teknillisten tieteiden opiskelijoista koostuva kulttuuriseura, jonka päämääränä on vaalia vaasalaista jäynäkulttuuria, sekä nostattaa tämä kansalliselle tasolle. Vaikka Supiseuroilla oli toimintaa jo vuonna 2023 ja keväällä 2024 he järjestivät Jäynägaalan, Supiseurat perustettiin virallisesti Tutti ry:n alaisuuteen 20. heinäkuuta 2024. Supiseurojen motto on "Panem et circenses", ja seuran jäsenet pitävät itseään roomalaisten jälkeläisinä. Supiseurojen symboliikkaan kuuluu vahvasti kantaisä SupDog, sekä karvaiset asusteet. Supiseurat myös järjestävät Vaasan jäynäkisat ja siihen liittyvät avajaiset sekä jäynägaalan.